युरिया मलको चर्को अभाव भइरहँदा भारतबाट लुकाईछिपाई ल्याउने मलसमेत नआउँदा किसान चर्को अभाव व्यहोर्न बाध्य भएका छन् । भारतीय बजारमा युरिया मल सस्तो भए पनि चोरबाटोबाट ल्याउँदा नेपालमा पाइने मूल्यभन्दा बढी महँगोपर्ने भएकाले उताबाट पनि आपूर्ति हुन नसकेको स्रोतले जनाएको छ । भारतबाट युरिया मल ल्याउँदा प्रतिबोरा साढे आठ सय रुपैयाँ मूल्य पर्छ । सरकारले भने केही साताअघि नेपाली युरियालाई प्रतिबोरा सात सय रुपैयाँ मूल्य तोकेको छ ।
